Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4111

h) valamennyi helyiség padozatát úgy kell kialakítani, hogy a helyiségekben keletkező folyadék a csatornába folyjon. 1998/74/II. szám 3.3. A szennyezett üzemrészből a bőr és komposzt kiszállítását úgy kell megoldani, hogy az e termékeket szállító járművek ne haladhassanak át a tiszta övezeten. A tiszta és szennyezett övezet forgalma a közös portán kialakított kapunál találkozhat. A telep bejáratánál kerékfertőtlenítő medencét kell kialakítani. 3.4. A telep útjait, a gépkocsi parkolóit hézagmentes, könnyen mosható és fertőtleníthető burkolattal kell ellátni. A felületeket úgy kell kialakítani, hogy a csapadék- és mosóvíz, a fertőtlenítő oldat a csatornanyílásokba gravitációsan jusson el. 3.5. A tiszta és szennyes övezetben az udvari hulladék gyűjtésére csepegésmentes, könnyen mosható és fertőtleníthető, könnyen üríthető szeméttárolókat kell létesíteni. A keletkezett szemetet az állati hulladékra vonatkozó szabályok szerint kell ártalmatlanná tenni. 3.6. Amennyiben növényi eredetű alapanyagokat, bendő- és gyomortartalmat is felhasználnak, valamint hasonló hulladék fertőtlenítését végzik, a szennyezett övezetben legalább két tárolót kell létesíteni.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes